סיירה רמירז

סיירה אלכסה רמירז (באנגלית: Cierra Alexa Ramirez; נולדה ב-9 במרץ 1995) היא שחקנית וזמרת אמריקאית.

 ביוגרפיה 
רמירז נולדה ב-9 במרץ 1995 ביוסטון שבמדינת טקסס שבארצות הברית. אביה, סוני, היה מפיק מוזיקלי ואמה, קריס, הייתה גננת. רמירז גדלה בשוגר לנד, טקסס לפני שעבר ללוס אנג'לס, קליפורניה. היא סיימה את לימודיה באמצעות חינוך ביתי כדי לאפשר לה להמשיך בקריירת המשחק שלה.

 קריירה מוזיקלית 
רמירז חתומה על חוזה תקליטים באיגוד המוזיקה אימפייר וטריבקה. היא הופיעה כמופע החימום למספר אמנים, כולל Earth, Wind & Fire.

ב-20 ביוני 2016 הוציאה רמירז את המיני-אלבום הראשון שלה, Discreet.

בשנת 2018 הוציאה רמירז את הסינגל הראשון "Bad Boys" מתוך אלבום הבכורה שלה, Over Your Head, שיצא ב-28 בפברואר 2020. סינגלים שיצאו בעקבות "Bad Boys" היו; "Liquid Courage (Love Me Better)", "Broke Us" בהשתתפות טרבור ג'קסון בשנת 2019 ו"BBU" בשנת 2020.

 קריירת משחק 
בשנת 2007 שיחקה רמירז תפקיד משני בסדרת הטלוויזיה של ערוץ דיסני, "החיים היפים של זאק וקודי" בתפקיד ג'סמין. רמירז גילמה את דמותה של קת'י בסדרת הטלוויזיה "סודות ההתבגרות", שהופיעה לראשונה בפרק ה-100 של התוכנית.

רמירז שיחקה בתפקיד הראשי בסרט העלילתי "נערה בתהליך" בשנת 2012 לצד אווה מנדז ופטרישה ארקט, עליו זכתה בפרס ALMA לשחקנית המשנה האהובה ביותר בסרט.

החל משנת 2013, רמירז מגלמת את דמותה של מריאנה פוסטר, תחילה בסדרת הטלוויזיה של רשת Freeform, "משפחת פוסטר". התוכנית עלתה לאוויר ב-3 ביוני 2013 ושודרה במשך כ-5 עונות עד יוני 2018. היא ממשיכה לגלם את דמותה של מריאנה בספין אוף לסדרה "צרות טובות", שעלתה לשידור ב-9 בינואר 2019, בכיכובן של רמירז ומאיה מיטשל.

 חיים אישיים 
רמירז היא ממוצא קולומביאני ומקסיקני.

 דיסקוגרפיה 
 אלבומים 
 2020: Over Your Head

 מיני אלבומים 
 2016: Discreet

 סינגלים 
 2016: "Faded" (בהשתתפות קייסי וג'יס והאני קוקיין)
 2017: "Faded" (בהשתתפות באיזה)
 2018: "Bad Boys"
 2019: "Liquid Courage (Love Me Better)"
 2019: "Broke Us" (בהשתתפות טרבור ג'קסון)
 2019: "Love Me Ole (Latin Remix)" (בהשתתפות מייג'ור וסי-קאן)
 2020: "Over Your Head"
 2020: "BBU"

 פילמוגרפיה 
 קולנוע 
 שנה סרט תפקיד הערות 2006 אול אין מריסול 2012 Girl in Progress אנסיידד2023The Re-Education of Molly Singerלינדזי

 טלוויזיה 
 שנה סדרה תפקיד הערות 2006 CSI: מיאמי איזבל טרזה פרק: "Deviant" זואי 101 ילדה מס' 1 פרק: "Surprise" עקרות בית נואשות אנני מארי פרק: "Children and Art" 2007 החיים היפים של זאק וקודי יסמין 4 פרקים2008האויב הכי גרוע של עצמירותי ספיביפרק: "Breakdown" 2012–2013 סודות ההתבגרות קת'י תפקיד משני; (22 פרקים) 2013–2018 משפחת פוסטר מריאנה אדמס פוסטר תפקיד ראשי; 5 עונות2017Drink Slay Loveפרלסרט טלוויזיה של Lifetime2018Marvel Rising: Secret Warriorsאמריקה צ'אבסדיבוב; סרט טלוויזיה של ערוץ דיסני 2019–2024 צרות טובותמריאנה אדמס פוסטרתפקיד ראשי 2019 מארוול רייזינג: רודפות אחרי רוחותאמריקה צ'אבס דיבוב; סרט מקורי של יוטיוב פרימיום מארוול רייזינג: איירון-הארט מארוול רייזינג: לשחק באש

 פרסים ומועמדויות 
 שנה פרס קטגוריה מועמדות תוצאה 2012 פרסי קרן אימג'ן שחקנית המשנה הטובה ביותר בסרט עלילתי נערה בתהליך  פרס ALMA שחקנית המשנה האהובה בסרט  הקרן ההיספנית הלאומית לאמנויות פרס האופק סיירה רמירז  2014 פרסי בחירת הנוער כוכבת הטלוויזיה הנבחרת של הקיץ משפחת פוסטר  פרסי HOLA פרס הוקרה  2017 פרסי בחירת הנוער שחקנית הטלוויזיה הנבחרת של הקיץ  2019 שחקנית טלוויזיה - דרמה הנבחרת צרות טובות 

 קישורים חיצוניים 



 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:אמריקאים ממוצא קולומביאני
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1995